internet vaartha 158 Views
బెంగళూరు : టీమిండియాకు సుమారు 15 నెలల నుంచి దూరంగా ఉంటున్న పేసర్‌ షమీపై టెస్ట్‌ కెప్టెన్‌ కోహ్లీ ప్రశంసల వర్షం కురిపించాడు.షమీ ఒక నాణ్యమైన బౌలర్‌ అని, అతని ఎటాకింగ్‌ విధానం ముచ్చటగా ఉంటుందని కొనియాడాడు. కాగా మరో రెండు రోజుల్లో వెస్టిండీస్‌ పర్యటనకు బయలుదేరనున్న టీమిండియా జట్టులో షమీ కీలక పాత్ర పోషించే అవకాశం ఉందన్నాడు. షమీలో మంచి రిథమ్‌ ఉంది,ప్రత్యేకంగా టెస్టు మ్యాచ్‌లకు అతని లెంగ్త్‌ సరిగ్గా సరిపోతుంది. విండీస్‌ పిచ్‌లపై ఆ తరహా  లెంగ్త్‌ అవసరం,షమీ లైన్‌ అండ్‌ లెంగ్త్‌ ఎప్పుడూ ఎటాక్‌ చేసే విధంగానే ఉంటుంది.వికెట్‌ లభించిందా? లేదా? అనేది ప్రశ్న కాదు అని కోహ్లీ పేర్కొన్నాడు.చాలా కాలం తరువాత టీమిండియా జట్టులో ఆడబోతున్న షమీ ఆకలిగొన్న పులిలా విజృంభించడం ఖాయ మని ఆశాభావం వ్యక్తం చేశాడు. ప్రస్తుతం అతన్ని మానసికంగా సిద్ధం చేయడంలో నిమగ్నమైనట్లు కోహ్లీ పేర్కొన్నాడు.